**Molėtų rajono savivaldybės taryba**

**SPRENDIMAS**

**DĖL molėtų rajono savivaldybės LEIDIMŲ NAUDOTIS VIETINĖS REIKŠMĖS VIEŠAISIAIS KELIAIS VAŽIUOJANT DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS IŠDAVIMO IR NAUDOJIMO TVARKOS APRAŠO IR MOLĖTŲ RAJONO SAVIVALDYBĖS MOKESČIO UŽ NAUDOJIMĄSI VIETINĖS REIKŠMĖS VIEŠAISIAIS KELIAIS VAŽIUOJANT DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS DYDŽIO NUSTATYMO, šio mokesčio MOKĖJIMO, administravimo IR PRIEŽIŪROS TVARKOS APRAŠO**

**PATVIRTINIMO**

2021 m. balandžio 29 d. Nr. B1-117

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 4 dalimi, 18 straipsnio 1 dalimi, Lietuvos Respublikos kelių įstatymo 20 straipsnio 1, 2 dalimis, Lietuvos Respublikos kelių priežiūros ir plėtros programos finansavimo įstatymo 7 straipsnio 1 dalimi,

Molėtų rajono savivaldybės taryba n u s p r e n d ž i a:

1. Patvirtinti:

 1.1. Molėtų rajono savivaldybės leidimų naudotis vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis išdavimo ir naudojimo tvarkos aprašą (pridedama).

1.2. Molėtų rajono savivaldybės mokesčio už naudojimąsi vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis dydžio, šio mokesčio mokėjimo, administravimo ir priežiūros tvarkos aprašą (pridedama).

2. Pripažinti netekusiu galios Molėtų rajono savivaldybės tarybos 2018 m. kovo 29 d. sprendimą Nr. B1-69 „Dėl Molėtų rajono savivaldybės leidimų važiuoti vietinės reikšmės keliais ir gatvėmis didžiagabaritėmis ir (ar) sunkiasvorėmis transporto priemonėmis išdavimo ir mokesčio už naudojimąsi šiais keliais tokiomis transporto priemonėmis (jų junginiais) išdavimo ir mokesčių mokėjimo tvarkos aprašo patvirtinimo dydžio, mokėjimo, administravimo ir priežiūros tvarkos patvirtinimo“.

Savivaldybės meras Saulius Jauneika

PATVIRTINTA

Molėtų rajono savivaldybės tarybos

2021 m. balandžio 29 d. sprendimu

Nr.B1-117

**MOLĖTŲ RAJONO SAVIVALDYBĖS LEIDIMŲ NAUDOTIS VIETINĖS REIKŠMĖS VIEŠAISIAIS KELIAIS VAŽIUOJANT DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS IŠDAVIMO IR NAUDOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės leidimų naudotis vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis išdavimo ir naudojimo tvarkos aprašas (toliau – Tvarka) reglamentuoja leidimų važiuoti Molėtų rajono savivaldybės vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis išdavimo ir naudojimo tvarką.

2. Naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis galima tik gavus leidimą naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis.

3. Leidimo naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis nereikia, kai traktoriumi ar savaeige žemės ūkio mašina, kurių matmenys (ilgis, plotis, aukštis) su kroviniu ar be jo yra didesni už didžiausiuosius leidžiamus naudojantis keliais transporto priemonės ar jų junginio matmenis ir kurios kraštiniai taškai paženklinti, važiuojama į lauką, iš vieno lauko į kitą lauką ar grįžtama iš jo.

4. Tvarkoje vartojamos sąvokos suprantamos taip, kaip jos apibrėžtos Lietuvos Respublikos kelių įstatyme.

**II SKYRIUS**

**LEIDIMŲ IŠDAVIMAS**

5. Leidimus naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis išduoda Molėtų rajono savivaldybės administracijos direktorius.

6. Leidimas naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis, likviduoti įvykį ir šalinti jo padarinius išduodamas ne vėliau kaip per vieną darbo dieną po prašymo išduoti leidimą ir kitų dokumentų ir duomenų, kurių reikia leidimui gauti, pateikimo Molėtų rajono savivaldybės administracijai (toliau – Administracija) ir nesumokėjus mokesčio už naudojimąsi keliais važiuojant didžiagabaritėmis ir (ar) sunkiasvorėmis transporto priemonėmis; šis mokestis turi būti sumokėtas ne vėliau kaip per 2 (dvi) darbo dienas po leidimo išdavimo dienos. Įvykis suprantamas taip, kaip jis apibrėžtas Lietuvos Respublikos civilinės saugos įstatyme.

7. Leidimas naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis išduodamas, kai vežamas:

7.1. nedalijamas krovinys ir kai tokio krovinio negalima arba netikslinga vežti kitokia transporto priemone taip, kad jį vežančios transporto priemonės matmenys, ašies (ašių) apkrova ir (ar) masė su kroviniu nebūtų didesni už didžiausiuosius leidžiamus naudojantis keliais transporto priemonės ar jų junginio techninius parametrus; nedalijamas krovinys yra toks krovinys, kurio negalima padalyti į kelis krovinius taip, kad jį vežančios transporto priemonės matmenys, ašies (ašių) apkrova ir (ar) masė su kroviniu nebūtų didesni už didžiausiuosius leidžiamus naudojantis keliais transporto priemonės ar jų junginio techninius parametrus;

7.2. dalijamas krovinys šešių ar daugiau ašių sunkiasvore transporto priemone, kurią sudaro motorinė transporto priemonė ir priekaba (puspriekabė), kurios ne mažiau kaip penkių ašių ratai yra suporinti, ašies (ašių) apkrova yra ne didesnė už didžiausiąją leidžiamąją ašies (ašių) apkrovą ir kurios masė yra didesnė už didžiausiąją leidžiamą naudojantis keliais transporto priemonės ar jų junginio masę, tačiau yra ne didesnė kaip 48 t.

8. Norint gauti leidimą naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis (jų junginiais), Administracijai būtina pateikti:

8.1. Administracijos nustatytos formos važiavimo deklaraciją arba prašymą išduoti leidimą ;

8.2. detalų važiavimo į vieną pusę maršrutą, kai prašoma išduoti leidimą važiuoti vieną kartą;

8.3. traktoriaus arba savaeigės mašinos registracijos liudijimo kopiją, jeigu jie registruoti ne Lietuvos Respublikoje.

9. Leidimas gali būti išduodamas vienam važiavimui, mėnesiui arba metams (1 priedas).

10. Leidimas naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis vieną kartą išduodamas, jeigu:

10.1. transporto priemonės matmenys su kroviniu ar be jo yra didesni už didžiausiuosius leidžiamus naudojantis keliais transporto priemonės ar jų junginio matmenis;

10.2. transporto priemonės ašies (ašių) apkrova su kroviniu ar be jo yra didesnė už didžiausiąją leidžiamą naudojantis keliais transporto priemonės ar jų junginio ašies (ašių) apkrovą ne daugiau kaip 8 t;

10.3. transporto priemonės masė su kroviniu ar be jo yra didesnė už didžiausiąją leidžiamąją naudojantis keliais transporto priemonės ar jų junginio masę.

11. Leidimas naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis mėnesiui išduodamas, jeigu:

11.1. transporto priemonės matmenys su kroviniu ar be jo yra didesni už didžiausiuosius leidžiamus naudojantis keliais transporto priemonės ar jų junginio matmenis: aukštį ne daugiau kaip 50 cm ir (ar) plotį ne daugiau kaip 100 cm, ir (ar) ilgį ne daugiau kaip 500 cm;

11.2. transporto priemonės ašies (ašių) apkrova su kroviniu ar be jo yra didesnė už didžiausiąją leidžiamą naudojantis keliais transporto priemonės ar jų junginio ašies (ašių) apkrovą ne daugiau kaip 4 t;

11.3. šešių ar daugiau ašių transporto priemonės, kurią sudaro motorinė transporto priemonė ir priekaba (puspriekabė), kurios ne mažiau kaip penkių ašių ratai yra suporinti, ašies (ašių) apkrova yra ne didesnė už didžiausiąją leidžiamą naudojantis keliais transporto priemonės ar jų junginio ašies (ašių) apkrovą, o masė yra didesnė už didžiausiąją leidžiamąją naudojantis keliais transporto priemonės ar jų junginio masę, tačiau yra ne didesnė kaip 48 t.

12. Leidimas naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis metams išduodamas, jeigu:

12.1. transporto priemonės matmenys su kroviniu ar be jo yra didesni už didžiausiuosius leidžiamus naudojantis keliais transporto priemonės ar jų junginio matmenis: aukštį ne daugiau kaip 50 cm ir (ar) plotį ne daugiau kaip 100 cm, ir (ar) ilgį ne daugiau kaip 500 cm;

12.2. šešių ar daugiau ašių transporto priemonės, kurią sudaro motorinė transporto priemonė ir priekaba (puspriekabė), kurios ne mažiau kaip penkių ašių ratai yra suporinti, ašies (ašių) apkrova yra ne didesnė už didžiausiąją leidžiamą naudojantis keliais transporto priemonės ar jų junginio ašies (ašių) apkrovą, o masė yra didesnė už didžiausiąją leidžiamąją naudojantis keliais transporto priemonės ar jų junginio masę, tačiau yra ne didesnė kaip 48 t.

13. Leidimas naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis vieną kartą išduodamas 7 (septynių) kalendorinių dienų laikotarpiui ir galioja važiuoti į vieną pusę leidime nurodytu maršrutu. Leidimas galioja nuo leidime nurodyto laikotarpio pradžios dienos nulis valandų nulis minučių arba nuo leidimo išdavimo momento, jeigu leidimas išduotas leidimo galiojimo laikotarpio pradžios dieną, iki laikotarpio galiojimo pabaigos dienos dvidešimt ketvirtos valandos nulis minučių.

14. Leidimas naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis mėnesiui arba metams išduodamas atitinkamai 30 kalendorinių dienų arba 12 mėnesių laikotarpiui. Leidimas galioja nuo leidime nurodyto laikotarpio pradžios dienos nulis valandų nulis minučių arba nuo leidimo išdavimo momento, jeigu leidimas išduotas leidimo galiojimo laikotarpio pradžios dieną, iki laikotarpio galiojimo pabaigos dienos dvidešimt ketvirtos valandos nulis minučių.

15. Prašymą išduoti leidimą ar važiavimo deklaraciją ir reikiamus dokumentus pateikia ir už pateiktų duomenų tikslumą ir teisingumą atsako didžiagabaritės ir (ar) sunkiasvorės transporto priemonės savininkas ar valdytojas, ar jo įgaliotas asmuo (užsienio valstybių ginkluotosioms pajėgoms priklausančių didžiagabaričių ir (ar) sunkiasvorių transporto priemonių atveju įgaliotu asmeniu gali būti laikoma Lietuvos kariuomenė).

16. Prašymas išduoti leidimą važiuoti Molėtų rajono savivaldybės vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis ar važiavimo deklaracija Administracijai gali būti pateikiamas tiesiogiai, paštu ar elektroniniu būdu.

17. Administracija prašyme išduoti leidimą ar važiavimo deklaracijoje nurodytą važiavimo maršrutą suderina arba motyvuotai atsisako derinti ne vėliau kaip per 1 darbo dieną nuo prašymo ir reikiamų dokumentų gavimo Administracijoje dienos.

18. Leidimas naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis išduodamas arba motyvuotai atsisakoma jį išduoti ne vėliau kaip per 3 (tris) darbo dienas po prašymo išduoti leidimą ir kitų dokumentų ir duomenų, kurių reikia leidimui gauti, gavimo Administracijoje dienos ir apie tai informuojamas didžiagabaritės ir (ar) sunkiasvorės transporto priemonės savininkas ar valdytojas. Kai pateikiamas netinkamai užpildytas prašymas išduoti leidimą, su prašymu išduoti leidimą pateikiami ne visi ar reikalavimų neatitinkantys, netinkamai užpildyti dokumentai, Administracija ne vėliau kaip per 2 (dvi) darbo dienas nuo prašymo išduoti leidimą gavimo Administracijoje dienos apie tai informuoja didžiagabaritės ir (ar) sunkiasvorės transporto priemonės savininką ar valdytoją. Tokiu atveju Administracijos direktorius išduoda leidimą arba motyvuotai atsisako jį išduoti ne vėliau kaip per 3 (tris) darbo dienas nuo tinkamai užpildyto prašymo išduoti leidimą ir (ar) trūkstamų dokumentų ar duomenų gavimo Administracijoje dienos.

19. Laikoma, kad leidimas važiuoti pagal važiavimo deklaraciją yra išduotas nuo važiavimo deklaracijos pateikimo Administracijai dienos.

20. Išduotas leidimas naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis registruojamas Administracijos elektroninėje dokumentų valdymo sistemoje.

21. Leidimas naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis neišduodamas, jeigu:

21.1. pateikiami ne visi arba neteisingi duomenys ir dokumentai, kurių reikia leidimui gauti;

21.2. transporto priemonės masė su kroviniu ar be jo yra didesnė už transporto priemonės gamintojo nustatytą didžiausiąją leidžiamąją masę;

21.3. nesumokėtas Molėtų rajono savivaldybės tarybos nustatyto dydžio mokestis už naudojimąsi Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis, išskyrus Lietuvos Respublikos kelių priežiūros ir plėtros programos finansavimo įstatyme nurodytas didžiagabarites ir (ar) sunkiasvores transporto priemones, už kurias šis mokestis nemokamas, arba jeigu toks mokestis gali būti sumokėtas ne vėliau kaip per 2 (dvi) darbo dienas po leidimo išdavimo dienos;

21.4. Administracija nesuderino važiavimo maršruto;

21.5. transporto priemonės ašies (ašių) apkrova yra didesnė už didžiausiąją leidžiamą naudojantis keliais transporto priemonės ar jų junginio ašies (ašių) apkrovą daugiau kaip 8 t.

22. Atsisakymas išduoti leidimą važiuoti Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis gali būti skundžiamas teisės aktų nustatyta tvarka.

23. Leidimas naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis panaikinamas ir sumokėtas Molėtų rajono savivaldybės tarybos nustatyto dydžio mokestis už naudojimąsi Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis grąžinamas arba transporto priemonės savininko ar valdytojo prašymu įskaitomas kitam važiavimui, jeigu Administracija:

23.1. likus ne mažiau kaip vienai valandai iki darbo dienos, esančios prieš leidime nurodyto laikotarpio pradžios dieną, darbo laiko Administracijoje pabaigos gauna transporto priemonės savininko ar valdytojo pateiktą prašymą panaikinti leidimą (leidimas turi būti panaikintas iki jo galiojimo pradžios);

23.2. nustato, kad leidimas buvo išduotas esant Tvarkos 21 punkte nurodytoms aplinkybėms. Leidimas turi būti panaikintas per vieną darbo dieną po tokių aplinkybių nustatymo.

**III SKYRIUS**

**LEIDIMŲ NAUDOJIMAS**

24. Vieno važiavimo metu gali būti naudojamas tik vienas leidimas naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis.

25. Didžiagabaritės ir (ar) sunkiasvorės transporto priemonės savininkas ar valdytojas (vairuotojas) privalo leidimą naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis ar jo kopiją turėti transporto priemonėje ir pateikti jį kontroliuojantiems pareigūnams pareikalavus.

26. Turint mėnesiui arba metams išduotą leidimą naudotis Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis galima važiuoti tik tais Molėtų rajono savivaldybės vietinės reikšmės viešaisiais keliais, kuriuose eismas laikinai neapribotas ar nenutrauktas ir (ar) šie keliai neuždaryti.

27. Didžiagabaričių ir (ar) sunkiasvorių transporto priemonių savininkai ar valdytojai (vairuotojai), turėdami leidimus važiuoti mėnesiui ar metams, privalo laikytis eismo ribojimų, draudžiančių važiuoti tam tikromis transporto priemonėmis arba transporto priemonėmis, kurių faktiniai parametrai yra didesni už leidžiamus dydžius, nurodytus kelio ženkluose.

**IV SKYRIUS**

**BAIGIAMOSIOS NUOSTATOS**

28. Vykdant Tvarkos nuostatas, fizinių asmenų asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymu.

29. Tvarkos nustatyta tvarka pateikti dokumentai ir (arba) jų kopijos saugomi Administracijoje vadovaujantis Bendrųjų dokumentų saugojimo terminų rodykle, patvirtinta Lietuvos vyriausiojo archyvaro 2011 m. kovo 9 d. įsakymu Nr.V-100 „Dėl Bendrųjų dokumentų saugojimo terminų rodyklės patvirtinimo“. Pasibaigus saugojimo terminui, dokumentai ir (arba) jų kopijos sunaikinami vadovaujantis Lietuvos Respublikos dokumentų ir archyvų įstatymo ir Dokumentų tvarkymo ir apskaitos taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl dokumentų tvarkymo ir apskaitos taisyklių patvirtinimo“, nustatyta tvarka.

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

Molėtų rajono savivaldybės leidimų naudotis

vietinės reikšmės viešaisiais keliais važiuojant

didžiagabaritėmis ir (ar) sunkiasvorėmis

transporto priemonėmis išdavimo ir naudojimo

tvarkos aprašo

 1 priedas

**MOLĖTŲ RAJONO SAVIVALDYBĖS ADMINISTRACIJA**

**L E I D I M A S**

**NAUDOTIS MOLĖTŲ RAJONO SAVIVALDYBĖS VIETINĖS REIKŠMĖS VIEŠAISIAIS KELIAIS VAŽIUOJANT DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS**

**(vieną kartą, mėnesiui, metams)**

(kas nereikalinga išbraukti)

**\_\_\_\_\_\_\_\_\_\_\_\_\_\_\_\_\_\_\_\_ Nr.\_\_\_\_\_\_\_**

(išdavimo data ir laikas, numeris) šitą padariau pagal Dokumentų rengimo taisykles

Transporto priemonės savininkas (valdytojas), jo adresas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Važiavimo maršrutas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Transporto priemonės rūšis, markė, modelis, valstybinis registracijos Nr. \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Transporto priemonė** | **Ašys** |
| Ilgis | Plotis | Aukštis | Masė, ašių apkrova | Tipas, skaičius | Pakabos tipas | Atstumai tarp ašių |
|  |  |  |  |  |  |  |
| **Krovinys** |
| Krovinio pavadinimas, tipas | Masė ir matmenys |
|  |  |

Leidimo galiojimo laikotarpis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Važiavimo sąlygos\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Administracijos direktorius \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)

A.V.

Pildo transporto priemonės (jų junginio) savininkas ar valdytojas:

Važiavimo data \_\_\_\_\_\_\_\_ m. \_\_\_\_\_\_\_\_\_\_\_\_\_\_\_\_ mėn. \_\_\_\_\_\_ d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V.

(transporto priemonės (jų junginio) savininko ar valdytojo parašas ir spaudas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Molėtų rajono savivaldybės tarybos

2021 m. balandžio 29 d. sprendimu

 Nr. B1-117

**MOLĖTŲ RAJONO SAVIVALDYBĖS MOKESČIO UŽ NAUDOJIMĄSI VIETINĖS REIKŠMĖS VIEŠAISIAIS KELIAIS VAŽIUOJANT DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS DYDŽIO NUSTATYMO, šio mokesčio MOKĖJIMO, administravimos IR PRIEŽIŪROS TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės mokesčio už naudojimąsi vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis dydžio nustatymo, šio mokesčio mokėjimo, administravimo ir priežiūros tvarkos aprašas (toliau – Tvarka) nustato mokesčio už naudojimąsi Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis dydžio nustatymo, šio mokesčio mokėjimo, administravimo ir priežiūros tvarką.

2. Už naudojimąsi Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis, išskyrus Lietuvos Respublikos kelių priežiūros ir plėtros programos finansavimo įstatyme nurodytas didžiagabarites ir (ar) sunkiasvores transporto priemones, mokamas Molėtų rajono savivaldybės tarybos nustatytas mokestis.

**II SKYRIUS**

**MOKESČIO DYDŽIO NUSTATYMO, MOKĖJIMO, ADMINISTRAVIMO IR PRIEŽIŪROS TVARKA**

3. Mokestis už naudojimąsi Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis mokamas į Valstybinės mokesčių inspekcijos biudžeto pajamų surenkamąją sąskaitą „Mokestis už važiavimą keliais Lietuvos Respublikoje, Europos Sąjungos valstybėse narėse ir kitose užsienio valstybėse įregistruotomis transporto priemonėmis (jų junginiais), kurių matmenys su kroviniu ar be jo ir (ar) ašies (ašių) apkrova ir (ar) transporto priemonės (jų junginio) leidžiama bendroji masė viršija maksimalius leidžiamus dydžius“ pagal Valstybinės mokesčių inspekcijos prie Lietuvos Respublikos finansų ministerijos viršininko ir Muitinės departamento prie Finansų ministerijos generalinio direktoriaus 2003 m. vasario 26 d. įsakymu Nr. V-57/1B-160 „Dėl mokesčių, rinkliavų ir kitų įmokų į Lietuvos Respublikos valstybės biudžetą, savivaldybių biudžetus bei valstybės pinigų fondus kodų sąrašo“ patvirtintą įmokos kodą – 7840.

4. Mokestis už naudojimąsi Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis mokamas šia tvarka:

4.1. Molėtų rajono savivaldybės administracija (toliau – Administracija), suderinusi prašyme išduoti leidimą nurodytą važiavimo maršrutą, ne vėliau kaip kitą darbo dieną apskaičiuoja konkretų mokesčio už naudojimąsi Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis dydį ir informaciją apie jį perduoda asmeniui prašyme išduoti leidimą nurodytu elektroninio pašto adresu;

4.2. transporto priemonės savininkas ar valdytojas (vairuotojas) privalo sumokėti Savivaldybės administracijos apskaičiuotą vienkartinį, mėnesinį ar metinį mokestį už naudojimąsi Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis, už kiekvieną transporto priemonę (jų junginį), mokėjimo dokumente nurodydamas tos transporto priemonės valstybinį numerį;

4.3. dokumentas, patvirtinantis, kad sumokėtas Savivaldybės tarybos nustatyto dydžio mokestis už naudojimąsi Molėtų rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis, Administracijai turi būti pateiktas ne vėliau kaip ateinančią darbo dieną nuo informacijos apie apskaičiuotą mokestį gavimo dienos.

5. Sumokėjus vienkartinį mokestį, leidimas negali būti pratęstas ar išduotas kitai transporto priemonei.

6. Sumokėjus mėnesinį ar metinį mokestį už važiavimą viena transporto priemone ir norint važiuoti kita transporto priemone, naujas leidimas gali būti išduodamas, nereikalaujant papildomo mokesčio ir tik grąžinus ankstesnįjį leidimą. Pametus leidimą, leidimo dublikatas gali būti išduotas tik tai pačiai transporto priemonei, kuriai jis buvo išduotas.

7. Už naudojimąsi Molėtų rajono savivaldybės vietinės reikšmės viešaisiais keliais važiuojant didžiagabaritėmis motorinėmis transporto priemonėmis, kurių matmenys su kroviniu ar be jo yra didesni už didžiausiuosius leidžiamus naudojantis keliais transporto priemonių ar jų junginių matmenis, mokamas šios Tvarkos 1 priede nustatyto dydžio mokestis.

8. Už naudojimąsi Molėtų rajono savivaldybės vietinės reikšmės viešaisiais keliais važiuojant sunkiasvorėmis transporto priemonėmis, sunkiasvoriais traktoriais ir savaeigėmis mašinomis ar jų junginiais, kurių ašies (ašių) apkrova su kroviniu ar be jo yra didesnė už didžiausiąją leidžiamą naudojantis keliais transporto priemonių ar jų junginių ašies (ašių) apkrovą, mokamas Tvarkos 2 priede nustatyto dydžio mokestis.

9. Už naudojimąsi Molėtų rajono savivaldybės vietinės reikšmės viešaisiais keliais važiuojant sunkiasvorėmis transporto priemonėmis, sunkiasvoriais traktoriais ir savaeigėmis mašinomis ar jų junginiais, kurių masė su kroviniu ar be jo yra didesnė už didžiausiąją leidžiamą naudojantis keliais transporto priemonių ar jų junginių masę, mokamas šios Tvarkos 3, 4 prieduose nustatyto dydžio mokestis.

10. Už mokesčio apskaičiavimo teisingumą atsako Administracijos direktoriaus įgaliotas asmuo.

Molėtų rajono savivaldybės mokesčio už naudojimąsi vietinės reikšmės viešaisiais

keliais važiuojant didžiagabaritėmis ir (ar)

sunkiasvorėmis transporto priemonėmis

dydžio nustatymo, šio mokesčio mokėjimo,

administravimo ir priežiūros tvarkos aprašo

1 priedas

**MOLĖTŲ RAJONO SAVIVALDYBĖS MOKESTIS UŽ NAUDOJIMĄSI VIETINĖS REIKŠMĖS VIEŠAISIAIS KELIAIS VAŽIUOJANT DIDŽIAGABARITĖMIS MOTORINĖMIS TRANSPORTO PRIEMONĖMIS, KURIŲ MATMENYS SU KROVINIU AR BE JO YRA DIDESNI UŽ DIDŽIAUSIUOSIUS LEIDŽIAMUS NAUDOJANTIS KELIAIS TRANSPORTO PRIEMONIŲ AR JŲ JUNGINIŲ MATMENIS**

| Didžiausieji leidžiamieji matmenys viršyti, cm | Mokesčio dydis, eurais |
| --- | --- |
| aukščio | pločio | ilgio | vienkartinis, 10 km | mėnesio | metų |
| – | 10–20 | – | 1,40 | 67 | 337 |
| 11–30 | 21–60 | 101–300 | 1,70 | 82 | 412 |
| 31–50 | 61–100 | 301–500 | 2,00 | 95 | 480 |

Jeigu didžiagabaritės motorinės transporto priemonės ar jų junginio matmenys su kroviniu ar be jo viršija didžiausiuosius leidžiamus naudojantis keliais transporto priemonių ar jų junginių matmenis daugiau, negu nurodyta 1 priedo lentelėje, didžiagabaritė motorinė transporto priemonė ar jų junginys tampa ypač pavojingi saugiam eismui. Tokioms didžiagabaritėms motorinėms transporto priemonėms ar jų junginiams taikomas vienkartinis mokestis, kuris apskaičiuojamas taip: prie didžiausio mokesčio už atitinkamo didžiausiojo leidžiamojo matmens viršijimą pridedamas papildomas 0,28 euro mokestis už kiekvieną aukščio viršijimą 10 cm, pločio viršijimą 10 cm ar ilgio viršijimą 1 m ir dauginama iš koeficiento 1,5. Visais atvejais, jeigu viršijami du ar visi trys matmenys, mokestis nustatomas sumuojant mokesčius už atskirų didžiausiųjų leidžiamųjų matmenų viršijimą.

\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės mokesčio už naudojimąsi vietinės reikšmės viešaisiais

keliais važiuojant didžiagabaritėmis ir (ar)

sunkiasvorėmis transporto priemonėmis

dydžio nustatymo, šio mokesčio mokėjimo,

administravimo ir priežiūros tvarkos aprašo

2 priedas

**MOLĖTŲ RAJONO SAVIVALDYBĖS MOKESTIS UŽ NAUDOJIMĄSI VIETINĖS REIKŠMĖS VIEŠAISIAIS KELIAIS VAŽIUOJANT SUNKIASVORĖMIS TRANSPORTO PRIEMONĖMIS, KURIŲ AŠIES (AŠIŲ) APKROVA SU KROVINIU AR BE JO YRA DIDESNĖ UŽ DIDŽIAUSIĄJĄ LEIDŽIAMĄ NAUDOJANTIS KELIAIS TRANSPORTO PRIEMONIŲ AR JŲ JUNGINIŲ AŠIES (AŠIŲ) APKROVĄ**

|  |  |
| --- | --- |
| Didžiausioji leidžiama ašies (ašių) apkrova viršyta, t | Mokesčio dydis, eurais |
| vienkartinis, 10 km | mėnesio |
| 0,6–1,0 | 0,69 | 48 |
| 1,1–1,5 | 1,39 | 97 |
| 1,6–2,0 | 1,94 | 136 |
| 2,1–3,0 | 3,47 | 243 |
| 3,1–4,0 | 5,56 | 389 |
| 4,1–5,0 | 7,64 | – |
| 5,1–6,0 | 9,73 | – |
| 6,1–7,0 | 11,81 | – |
| 7,1–8,0 įskaitytinai | 13,90 | – |

Mokestis nustatomas sumuojant mokesčius už kiekvienos ašies (ašių) didžiausiosios leidžiamos ašies (ašių) apkrovos viršijimą.

**MOLĖTŲ RAJONO SAVIVALDYBĖS MOKESTIS UŽ NAUDOJIMĄSI VIETINĖS REIKŠMĖS VIEŠAISIAIS KELIAIS VAŽIUOJANT SUNKIASVORIAIS TRAKTORIAIS AR SAVAEIGĖMIS MAŠINOMIS AR JŲ JUNGINIAIS, KURIŲ AŠIES (AŠIŲ) APKROVA SU KROVINIU AR BE JO YRA DIDESNĖ UŽ DIDŽIAUSIĄJĄ LEIDŽIAMĄ AŠIES (AŠIŲ) APKROVĄ**

| Didžiausioji leidžiama ašies (ašių) apkrova viršyta, t | Mokesčio dydis, eurais |
| --- | --- |
| vienkartinis, 10 km | mėnesio |
| 0,6–1,0 | 0,23 | 16 |
| 1,1–1,5 | 0,46 | 32 |
| 1,6–2,0 | 0,64 | 45 |
| 2,1–3,0 | 1,15 | 81 |
| 3,1–4,0 | 1,85 | 129 |
| 4,1–5,0 | 2,54 | – |
| 5,1–6,0 | 3,24 | – |
| 6,1–7,0 | 3,94 | – |
| 7,1–8,0 įskaitytinai | 4,63 | – |

Mokestis nustatomas sumuojant mokesčius už kiekvienos ašies didžiausiosios leidžiamos ašies (ašių) apkrovos viršijimą. Kai viršijama didžiausioji leidžiama ašies (ašių) apkrova ir masė, nustatomas tas mokestis, kuris yra didesnis.

\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės mokesčio už naudojimąsi vietinės reikšmės viešaisiais

keliais važiuojant didžiagabaritėmis ir (ar)

sunkiasvorėmis transporto priemonėmis

dydžio nustatymo, šio mokesčio mokėjimo,

administravimo ir priežiūros tvarkos aprašo

3 priedas

**MOLĖTŲ RAJONO SAVIVALDYBĖS MOKESTIS UŽ NAUDOJIMĄSI VIETINĖS REIKŠMĖS VIEŠAISIAIS KELIAIS VAŽIUOJANT SUNKIASVORĖMIS TRANSPORTO PRIEMONĖMIS, KURIŲ MASĖ SU KROVINIU AR BE JO YRA DIDESNĖ UŽ DIDŽIAUSIĄJĄ LEIDŽIAMĄ NAUDOJANTIS KELIAIS TRANSPORTO PRIEMONĖS AR JŲ JUNGINIŲ MASĘ**

1. Mokestis už naudojimąsi Molėtų rajono savivaldybės vietinės reikšmės viešaisiais keliais važiuojant sunkiasvorėmis motorinėmis transporto priemonėmis ar jų junginiais, kurių masė su kroviniu ar be jo yra didesnė už didžiausiąją leidžiamą naudojantis keliais transporto priemonės ar jų junginių masę ir yra didesnė kaip 40 t.

|  |  |  |  |
| --- | --- | --- | --- |
| Didžiausioji leidžiama masė viršyta, t | Vienkartinis už kiekvieną viršytą toną,eurais už 10 km | Mėnesio\* ,eurais | Metų\*,eurais |
| 1,0–20,0 | 1,01 | 115 | 920 |
| 21,0–40,0 | 1,30 | – | - |
| > 40 | 1,59 | – | - |

\* Taikoma šešių ar daugiau ašių transporto priemonėms, kurias sudaro motorinė transporto priemonė ir priekaba (puspriekabė), kurių ne mažiau kaip penkių ašių ratai yra suporinti, ašies (ašių) apkrova yra ne didesnė už didžiausiąją leidžiamą ašies (ašių) apkrovą ir masė yra didesnė už didžiausiąją leidžiamą masę, tačiau ne didesnė kaip 48 t.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės mokesčio už naudojimąsi vietinės reikšmės viešaisiais

keliais važiuojant didžiagabaritėmis ir (ar)

sunkiasvorėmis transporto priemonėmis

dydžio nustatymo, šio mokesčio mokėjimo,

administravimo ir priežiūros tvarkos aprašo

4 priedas

**MOLĖTŲ RAJONO SAVIVALDYBĖS MOKESTIS UŽ NAUDOJIMĄSI VIETINĖS REIKŠMĖS VIEŠAISIAIS KELIAIS VAŽIUOJANT SUNKIASVORIAIS TRAKTORIAIS IR SAVAEIGĖMIS MAŠINOMIS AR JŲ JUNGINIAIS, KURIŲ MASĖ SU KROVINIU AR BE JO YRA DIDESNĖ UŽ DIDŽIAUSIĄJĄ LEIDŽIAMĄ MASĘ**

|  |  |
| --- | --- |
| Didžiausioji leidžiama masė viršyta, t | Vienkartinis mokestis už kiekvieną viršytą toną,eurais už 10 km |
| 1,0–20,0 | 0,14 |
| 21,0–40,0 | 0,19 |
| > 40 | 0,28 |

Kai viršijama didžiausioji leidžiama ašies (ašių) apkrova ir masė, nustatomas tas mokestis, kuris yra didesnis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_